
ΑΠΟΦΑΣΕΙ Σ 

Αοιθ. 572/1999 (1) 

Χρωματισμός και ιχνηθέτηση κηροζίνης θέρμανσης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

α. Το έγγραφο της Διεύθυνσης Πετροχημικών του Γενι¬ 
κού Χημείου του Κράτους αριθ. 3019885/697/1999. 

β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως του Γενι¬ 
κού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/1929) 
δ. Το άρθρο 1 του Νόμου 115/1975 «Περίτροποποιήσε- 
ως διατάξεων τίνων του Ν.4328/1929» (ΦΕΚ 172/Α/1975). 

ε. Την απόφαση 1078204/927/0006Α/6.8.1992 «Περιορι¬ 
σμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (ΦΕΚ 
517/Β/1992). 

στ. Την υπ’ αριθ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ922/Β/1996). 

ζ. Τις διατάξεις του άρθρου 29Α του Ν. 1558/1985 
(137Α), όπως το άρθρο αυτό προστέθηκε με το άρθρο 27 
του Ν. 2081/1992 (154Α) και αντικαταστάθηκε από το άρ¬ 
θρο 1 παρ. 2α του Ν. 2469/1997 (38Α) και το γεγονός ότι 
από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 


Εγκρίνουμε την απόφαση αριθ. 572/1999του Ανωτάτου 
Χημικού Συμβουλίου η ποία ελήφθη κατά τη συνεδρίαση 
της 19.10.1999 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε τον χρωματισμό και ιχνηθέτηση της κηροζί¬ 
νης θέρμανσης (φωτιστικό πετρέλαιο) ως εξής: 

1. Σκοπός 

Σκοπός της παρούσας απόφασης είναι ο καθορισμός 
του χρώματος και του ιχνηθέτη, ο οποίος προστίθεται στη 
κηροζίνη θέρμανσης για να είναι εύκολη η διάκρισή της 
από τα άλλα είδη υγρών καυσίμων και η ανίχνευση του 
ιχνηθέτη στο πετρέλαιο κίνησης και τις βενζίνες των αυ¬ 
τοκινήτων. 

2. Χρωματισμός και ιχνηθέτηση 

2.1 Χρωματισμός 

Η κηροζίνη θέρμανσης για την εύκολη διάκρισή της από 
τα άλλα είδη υγρών καυσίμων θα είναι χρώματος μπλε, 
βαμμένη με την βοήθεια κατάλληλης χρωστικής και η 
ένταση του χρώματος να είναι τέτοια ώστε σε περιοχή μή¬ 
κους κύματος 640 πιπ - 650 ηππ να έχει απορρόφηση 0,15 
ελάχιστο. 

2.2. Ιχνηθέτηση 

Η ιχνηθέτηση της κηροζίνης θέρμανσης θα γίνεται με 
προσθήκη φουρφουράλης σε ποσοστό 20 ρρπι. Ο ποσο¬ 
τικός προσδιορισμός της φουρφουράλης θα γίνεται φα- 
σμστοφωτομετρικά σύμφωνα με το πρότυπο ΕΝ 214 και η 
ποιοτική ανίχνευση θα γίνεται όπως περιγράφεται στην 
105/96 απόφαση του Α.Χ.Σ. (ΦΕΚ 570/Β/96). 

2.3. Διαδικασίες χρωματισμού και ιχνηθέτησης 

2.3.1. Τόσο ο χρωματισμός όσο και η ιχνηθέτηση της κη¬ 
ροζίνης θέρμανσης θα γίνεται σπς εγκαταστάσεις των δι¬ 
υλιστηρίων με ευθύνη και φρονπδα των διυλιστηρίων. 

2.3.2. Χρωματισμός και ιχνηθέτηση στις εγκαταστάσεις 
των εταιρειών επιτρέπεται μόνο για κηροζίνη θέρμανσης 
που παραλαμβάνεται από χώρες της Ε. Ε. ή εισάγεται από 
τρίτες χώρες χωρίς χρώμα και χωρίς ιχνηθέτη. Η προ¬ 
σθήκη των ανωτέρω θα γίνεται από την Επιτροπή παρα¬ 
λαβής (Τελωνειακός- Χημικός - Εκπρόσωπος της Εταιρεί¬ 
ας) αμέσως μετά την ποσοτική παραλαβή του καυσίμου, 
σύμφωνα με τις διατάξεις του άρθρου 9του Ν. 2008/1992 
(ΦΕΚ 16/Α/92). 

2.3.3. Μετά τις ανωτέρω προσθήκες η Επιτροπή συ¬ 
ντάσσει πρωτόκολλο χρωματισμού και ιχνηθέτησης, δειγ- 

ματίζει το είδος και στέλνει το δείγμα στην αρμόδια Χημι¬ 
κή Υπηρεσία για εξέταση και έκδοση Δελτίου Χημικής 
Ανάλυσης. 

2.3.4.0 χρωματισμός, η ιχνηθέτηση, η αποθήκευση και 
γενικά η διακίνηση της κηροζίνης θέρμανσης θα γίνονται 
αποκλειστικά και μόνο από τις δεξαμενές εταιρειών που 
διαθέτουν άδεια τύπου Α', Β" ή ΣΤ σύμφωνα με το Ν. 
1571/85 όπως τροποποιήθηκε και ισχύει σήμερα. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛΕΝΗ ΠΑΛΛΑΡΗ 

Τα Μέλη: Μ. Γιαμούρης, Ν. Κατσίμπας, Δ. Μπόσκου, Α. 
Επκρανείου, Γ. Παναγής, Ε. Ροζάκου, X. Παπαχρήστου, I. 
Γαγλίας. 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Δεκεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΑΝΑΠΤΥΞΗΣ 

ΓΈΩΡΠΟΣ ΔΡΥΣ Ε.ΒΕΝΙΖΕΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Κ.ΛΑΛΙΩΤΗΣ 

-Φ- 

Αριθ. Φ.975/581 (2) 

Συμπλήρωση της Φ.168/114/18.4.1996 απόφασης 
Υπουργού Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Το από 20.5.1999 υπόμνημα της εταιρείας ΜΑΜΙ- 
ϋΟΙΙ.-ϋΕΤΟΙΙ. ΑΕ με το οποίο ζητάει να επεκταθεί η χρήση 


των ογκομετρητών (μηχανικών μετρητών) και στις παρα¬ 
δόσεις μεταξύ των φορολογικών αποθηκών των εταιρει¬ 
ών εμπορίας πετρελαιοειδών προϊόντων. 

2) Τις απόψεις των αρμοδίων Τελωνειακών Αρχών. 

3) Την εισήγηση της αρμόδιας Δ/νσης και 

4) Ότι από την εφαρμογή της παρούσας απόφασης δεν 
προκαλείται δαπάνη στον Κρατικό Προϋπολογισμό. 

5) Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

1. Η παράγραφος 1 της αριθμ. Φ.168/114/18.4.1996 
Α.Υ.Ο. αντικαθίσταται ως εξής: 

«1. Στις περιπτώσεις παράδοσης, των αναφερομένων 
στο άρθρο 1 του ΠΑ 434/1993. υγρών καυσίμων από φο¬ 
ρολογικές αποθήκες, είτε των διυλιστηρίων είτε άλλων 
εταιρειών εμπορίας πετρελαιοειδών σε φορολογικές 
αποθήκες άλλων παραληπτών, μέσω αγωγού μοναδικού 
παραλήπτη, προκειμένου να προσδιορίζεται ακριβέστε¬ 
ρα το ποσοστό φυσικής απομείωσης (φόρας) κατά τη δια¬ 
κίνηση αυτή θα λαμβάνεται υπόψη η ένδειξη του ογκομε- 
τρητή (μηχανικού μετρητού ροής) της παραδίδουσας 
εγκατάστασης η οποία και θα συγκρίνεται με το αποτέλε¬ 
σμα της ογκομέτρησης (προμέτρηση-επιμέτρηση) της 
παραλαμβάνουσας δεξαμενής, χωρίς να αποκλείεται, 
όπου το Τελωνείο κρίνει σκόπιμο και επιβεβλημένο, να 
προβαίνει σε ογκομέτρηση της παραδίδουσας δεξαμε¬ 
νής». 

2. Κατά λοιπά η παραπάνω αριθμ. Φ. 168/114/18.4.1996 
Α.Υ.0 εξακολουθεί να ισχύει ως έχει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Νοεμβρίου 1999 

Ο ΥΦΥΠΟΥΡΓΟΣ 

ΓΈΩΡΠΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



